Defusing er en aflastningssamtale, som har til formål at skabe en umiddelbar forståelsesramme for en kritisk hændelse eller traumatisk begivenhed. Det sker ved at få talt ud om hændelser på en saglig og konstruktiv måde, så det forebygger, at den involverede ikke isolerer sig. Debriefing er en systematisk gennemgang i en gruppe af medarbejdere, som sammen har oplevet en dramatisk eller traumatisk situation, eller som på anden vis er blevet stærkt berørt af en uventet hændelse. Den har på samme måde som defusing til formål at skabe en forståelsesramme for hændelsen. Begge er uundværlige redskaber, som kan forebygge at kolleger, der har haft svære eller meget travle vagter, opbygger stress. Redskaberne hjælper din kollega til at afstresse hurtigere og dermed få restitueret inden næste vagt. Det er en god ide at have en politik for defusing og debriefing på din arbejdsplads.